2022 | 07 | 31

Balassagyarmat Város Önkormányzata

Sajtóközlemény

Új Többfunkciós közösségi tér jött létre Balassagyarmaton

**Befejeződött Balassagyarmat Város Önkormányzata a Széchenyi 2020 Program keretén belül a TOP-7.1.1-16-H-088-1 számú tárgyú helyi felhíváson 85,00 millió forint vissza nem térítendő támogatásban részesült TOP-7.1.1-16-H-ERFA-2020-00709 azonosítószámú projektjének megvalósítása.**

Az európai uniós támogatás segítségével, a Többfunkciós közösségi tér kialakítása a Balassagyarmat Rákóczi fejedelem út 25-27. épületekben megnevezésű projekt során egy különleges hangulatú rendezvénytér jött létre a város szívében.

A Főtér szomszédságában lévő épületek a város egyetlen többszintes, nyitott függőfolyosóval rendelkező, „gangos” házai. E polgári „hagyományt” kívántuk életre hívni a kulcsprojekt megvalósításával, egy régi-új típusú közösségi tér létrehozásával, mely alkalmassá vált önkormányzati kezdeményezésű programok mellett civil szervezetek által megvalósuló rendezvények, akciók lebonyolítására is.

A fejlesztés során a Rákóczi fejedelem út 27. épület földszintjén közel 100 m2 alapterületet érintve történt meg a teljes körű felújítás. Emellett a mintegy 235 m2 nagyságú belső udvar felújítására is sor került új burkolattal, színpad kialakításával.

A projekt az ún. közösségvezérelt helyi fejlesztésként (Community-Led Local Development), a Balassagyarmati Helyi Közösség által meghirdetett helyi felhívás keretében valósult meg európai uniós forrásból.

Bővebb információt a [www.balassagyarmat.hu](http://www.balassagyarmat.hu) oldalon olvashatnak.

**További információ kérhető:**

Oravecz István projektmenedzser

35/505-975, oravecz@balassagyarmat.hu